B. Bugár, podpredseda NR SR: (2004-06-24):
A. Blajsko, poslanec: Vážený pán predsedajúci, vážený pán podpredseda, kolegyne, kolegovia, materiál, ako už bolo konštatované, sa predkladá na základe uznesenia Národnej rady Slovenskej republiky č. 793 z 2. marca 2004. Správa obsahuje vyhodnotenie priorít vlády Slovenskej republiky vo vzťahu k rómskym komunitám za rok 2002 a stratégie vlády Slovenskej republiky na riešenie problémov rómskej komunity za rok 2001 časť A, vyhodnotenie základných téz koncepcie, teda vlády Slovenskej republiky v integrácii rómskych komunít za roky 2003 časť B a tabuľkovú časť týkajúcu sa rokov 2001, 2002. V predkladajúcej správe sa konštatuje, že materiál nemá zvýšený dopad na štátny rozpočet ani priamy dosah na zamestnanosť, ekonomiku a environmentálnu oblasť. Pri vyhodnotení stratégie vlády Slovenskej republiky na riešenie problémov rómskej komunity za rok 2001 sa konštatuje, že materiál bol vypracovaný na základe správ jednotlivých rezortov a krajských úradov. Odpočet plnenia úloh odzrkadľuje aj nedostatky v riešení problematiky rómskej menšiny v jednotlivých rezortoch. Nedostatočné je aj finančné vyhodnotenie stratégie. Hodnotenia neuviedli reálne vynaložené sumy oproti plánovaným. Pri vyhodnotení priorít vlády Slovenskej republiky vo vzťahu k rómskym komunitám na rok 2002 sa správa zameriava podrobnejšie na komplexný rozvojový program rómskych osád a na program sociálno-terénnych pracovníkov, prehľad vynaložených finančných prostriedkov na realizáciu stratégie vlády Slovenskej republiky na riešenie problémov rómskej národnostnej menšiny v roku 2001. Po a kapitola všeobecnej pokladničnej správy. V rozpočte vyčlenená rezerva na riešenie problémov rómskej komunity a na sociálne a kultúrne potreby rómskej komunity v sume 30 miliónov Sk. Prostriedky boli použité na dobudovanie infraštruktúry v rómskych osadách, rekonštrukcia a výstavba objektov, ako sú školy, komunitné centrá v sume 9 282 000 Sk; výchova a vzdelávanie v sume 1 116 000 Sk; zamestnanosť s dôrazom na rekvalifikáciu v sume 2 540 000 Sk; rozvoj kultúry, riešenie zdravotného stavu a sociálnu oblasť 7 718 000 Sk, spolu 20 656 000 Sk. Kapitola ministerstva výstavby a regionálneho rozvoja. Podpora výstavby nájomných bytov odlišného štandardu určených na bývanie občanov v hmotnej núdzi a technickej vybavenosti v rómskych osadách. Podpora výstavby 56 bytov v sume 17 029 000 Sk a technická vybavenosť v 15 obciach v sume 25 580 000 Sk, spolu 42 609 000 Sk. Kapitoly ministerstiev a krajských úradov sú údajne neúplné, pretože sa neuviedli čerpania prostriedkov vzhľadom na to, že aktivity sa nevykazujú na podklade etnickej príslušnosti. Ide o čerpanie zo štátneho rozpočtu v sume 120 707 000 Sk a čerpanie z iných zdrojov v sume spolu 19 291 000 korún, čiže celkove v tejto oblasti kapitoly išlo o 139 998 000 Sk. Projekty PHARE. Program zlepšovania situácie Rómov na Spiši. Dotácia z PHARE 450 000 eur, kofinancovanie vo väzbe na tieto projekty predstavovali 100 000 eur, čiže celkove išlo na projekty PHARE  aj s kofinancovaním 550 000 eur. Prehľad vynaložených finančných prostriedkov na realizáciu stratégie vlády Slovenskej republiky v roku 2002. Kapitola všeobecnej pokladničnej správy v rozpočte rezerva na riešenie problémov rómskej komunity a na sociálne a kultúrne potreby rómskej komunity v sume 50 000 000 korún. Prostriedky boli použité na komplexný rozvojový program rómskych osád a na sociálnych terénnych pracovníkov v sume 2 452 000 Sk. Projektovú dokumentáciu na výstavbu obecných nájomných bytov na infraštruktúru v sume celkovo 10 991 000 Sk. Ovplyvňovanie verejnej mienky, na mediálnu prácu v sume 1 490 000 Sk; výskum v sume 870 000 Sk; projekty v oblasti bývania, infraštruktúry, kultúry výchovy a vzdelávania predstavovali celkove sumu 34 197 000 korún, spolu 50 000 000 korún. V kapitole ministerstva výstavby. Možno som zdĺhavý, ale povedal som si, že všetky údaje zverejním takto a po tom stanovisku poviem celkovú cifru. Čiže sa ospravedlňujem, že je to dlhšie a bude to pokračovať aj zajtra, pán predsedajúci. Kapitola ministerstva výstavby a regionálneho rozvoja, podpora výstavby obecných nájomných bytov určených na bývanie občanov v hmotnej núdzi a technická vybavenosť v rómskych osadách cez Štátny fond  rozvoja  bývania.  Išlo na podporu výstavby 420 bytov v sume 99 160 000 Sk,  na  technickú   vybavenosť v   34  obciach  v  sume  72 590 000 Sk, spolu je to 171 760 000 Sk. Projekty PHARE. Program tolerancie k menšinám. Školiaci program na riešenie; miestne úrady a mienkotvorcovia, nenachádza sa suma poskytovaných prostriedkov v danom materiáli. Verejná informačná kampaň o menšinách. Suma sa takisto nevyskytuje v danom materiáli. Zvýšenie úrovne vyučovania a učenia sa jazykov v školách s vyučovacím jazykom menšín a zriadenie vzdelávacieho informačného centra išlo cez dotáciu PHARE celkove 1 800 000 eur. Kofinancovanie uvedené v danom materiáli je hodnota 500 000 eur. Spolu  je  to 2 300 000 eur. Program zlepšenie situácie Rómov v Slovenskej republike v oblasti zvýšenia v záujme tolerancie. Vytvorenie desiatich, upozorňujem znova, desiatich komunitných centier predstavovalo dotáciu z PHARE 3 800 000 eur s kofinancovaním 309 000 eur. Spolu je to suma 4 109 000 eur.